فيكتور عاداه فيكتور عاداه بينتمى لعيله يهوديه غنيه كان ليها استثمارات كتيره فى مدينه الاسكندريه فى مصر, اسس شركة العقارات الشرقيه المساهمه و اللى كانت موجوده فى شارع فيكتور عاداه باسكندريه براس مال 25 الف جنيه مصرى و اتولى رئاسه مجلس الاداره. فيكتور عاداه عمل هوت و اخوه فيردناند اول مستشفى للرمد سنة 1910 كأول مستشفى للعيون و اهداه للمجلس البلدى و اتسمى مستشفى البلديه, و اتغير اسمه لمستشفى فؤاد الاول لما اتولى الملك فؤاد الحكم و بعدها اتغير لمستشفى فاروق لما اتولى الملك فاروق الحكم بعدها بقى مستشفى الرمد بعد سنه 1952. من الشركات اللى أسستها أسره عاداه كمان الشركة المصريه للإضاءه بأشعه النيون, و شركة كاربا المساهمه المصريه, و شركة الاشغال و المبانى المصريه, و شركة شافرمان للادوات الكهربائيه, و شركة التصديرات الشرقيه, و شركة الاراضى الغربيه العقاريه. كان بيملك 3000 فدان من الاراضى الزراعيه. قصره دلوقتى هوا اكادميه السادات فى محرم بيه. بنى منطقه ميدان الخمس فوانيس فى المسله جنب المتحف الرومانى و فيه شارع باسم أخوه فيردناند عاداه. كان متجوز من السيده مارى يوسف نسيم موصيرى.